# data[].attributes.headline
Entrevista amb la Coordinadora de la Vida Escolar 

# data[].attributes.subject
Entrevista amb la Coordinadora de la Vida Escolar 

# data[].attributes.body
Arribem a les 7.55 al Lycée, just quan la sintonia musical indica l’entrada a les classes. El centre és una voràgine d’alumnes i professorat.

Són dues persones i 11 auxiliars que els ajuden en les seves tasques. D’aquests, n’hi ha 3 que treballen durant el dia i 6 durant la nit.
Tasques:

Control de puntualitat i d’assistència. Cada matí reben les llistes d’assistència que passa el professorat a través del programa Pronote i, en cas d’absència, truquen a les famílies. En total són 30 grups així que se’ls reparteixen amb la seva companya, 15 i 15.

En cas d’absentisme, parlen amb les famílies, amb la infermera si fa falta, amb direcció i es prenen les mesures necessàries. Si l’absència és de llarga durada per malaltia, hi ha l’opció d’enviar professorat a domicili.

Si algú no vol estudiar, se’l dirigeix a l’orientador. Poden anar a un altre Lycée generalista o a un Lycée professional. L’any passat, de 300 alumnes de 2n grau, van  canviar de centre uns 60. D’abandonaments n’hi ha pocs.

Treballen amb els tutors/es (professors principals) aspectes com les dificultats de treball, el comportament de l’alumnat, ajuden a regular males conductes… En cas que la falta sigui greu, aleshores ja se n’encarrega direcció i el consell disciplinar.

Hi ha una comunicació i un treball amb les famílies.

Assisteixen a les reunions d’avaluació que es fan cada 3 mesos.

Aquest servei d’Accueil és exclusiu de França i el recomanen molt.

Pel que fa als casos d’alumnat nouvingut ens comenta que no tenen actuacions específiques. Li preguntem què en pensa de l’UPDE2A i ens diu que el fet que estigui tan allunyat del centre és terrible; que pels no francòfons és molt difícil haver d’anar a un centre tan apartat durant el matí i que a les tardes estan totalment desconnectats. Aquest any n’han tingut 10 i, l’any passat, 6. Ens explica que fa uns anys, aquesta aula estava aquí però que ara només està als colleges. No creu que la UPDE2A sigui un bon sistema d’inclusió perquè l’alumnat queda aïllat i no tenen cap acompanyament per part dels centres.

# data[].attributes.headline
Visita a la Unité Pédagogique pour Élèves Allophones Arrivants (UPE2A)

# data[].attributes.subject
Visita a la Unité Pédagogique pour Élèves Allophones Arrivants (UPE2A)

# data[].attributes.body
de 8:45 a les 10:45 hores amb un descans de 10 minuts. A la classe estan presents 6 alumnes de Portugal, Síria, Guinea Conakry, Costa d’Ivory, Marroc i Gàmbia que han començat la sessió a les 8 hores. Tots són nois i no hi ha cap noia present. Entre aquests alumnes hi ha una gran diversitat de nivell de coneixement de l’idioma francès, des dels alumnes amb un coneixement previ, amb un nivell molt bàsic,  fins a l’alumnat (dos) que desconeixen l'idioma, i amb dificultats d’escriptura. També hi ha alumnat que no ha anat mai a un centre educatiu. Part de l’alumnat també poden ser menors no acompanyats (MENA). L’alumnat assiteix als matins a la UPE2A, de 8 a 12 hores, i a les tardes van als seus centres.

# data[].attributes.body
S’ha fet al laboratori de física amb 14 alumnes distribuïts en parelles amb un ordinador per cadascuna d’elles. Cada dos alumnes disposaven d’un ordinador. La professora ha anant explicant les parts de la pràctica, dedicada a l’estudi del moviment, amb un simulació virtual obtinguda amb el programa “Logger Pro” i amb el tractament de les dades amb el programa “Regressi” que ja estaven instal.lats als ordinadors. Una vegada realitzada la pràctica, obtinguts els resultats i explotades les dades, han estat convidats a contestar quatre preguntes, sent la última una conclusió sobre la naturalesa del moviment tractat (una parabola). El material en paper distribuït, dues planes, estava en dos versions, una en DINA4 impressa per una sola cara, i una altra versió en DINA5 (una sola plana d’un full). Quan hem preguntat per quin motiu estava duplicat, la resposta ha estat que estava en una versió amb la lletra més gran pels alumnes amb problemes de visió.

# data[].attributes.body
Les seves funcions són exclusives per l’alumnat del Lycée i hi està a temps complet, atén 900 alumnes. Hi ha una altra infermera que atén l’alumnat del College 550 alumnes.
De fet, ens comenta que el curs passat va atendre 3500 consultes d’alumnat.
Compleix amb diverses funcions, sobretot de prevenció i detecció precoç de problemes de salut. També fa tasques d’educació per la salut i es coordina permanentment amb el professorat, organitzen tallers contra les drogues, addiccions a pantalles, educació sexual.
Els arriba alumnat amb famílies i MENA, si hi ha família hi contacta.
Comentem que hi ha hagut un gran augment de problemes relacionats amb salut mental, TCA, ansietats, autolesions i verbalització de pensaments autolítics. Estan en contacte estret amb un “centre d’acollida d’adolescents”, on han atès 30 alumnes del centre.
Comenten que la reforma educativa que han patit recentment, incorporació de l’avaluació contínua fa que pateixin més angoixa, se senten pressionats per la nota i per la nota d’entrada a la universitat.
Expliquem que a Catalunya s’està plantejant tenir una infermera per centre educatiu i ens responen que, per contra, a França es plantegen eliminar-la.

# data[].attributes.body
Arribada al centre a les 9:40 hores. Ens han rebut tres professores  del departament de llengües. Recepció en una sala, hi havia cafè i pastetes. Hem entregat els regals nostres. Teníem 10 minuts i direcció no ha pogut assistir.

# data[].attributes.body
Des de: Ins Jonqueres, Sabadell (Barcelona)
A: Lycée Victor Duruy, Mont de Marsan (França)

# data[].attributes.headline
Una companyia de viatge extraordinària...

# data[].attributes.subject
Una companyia de viatge extraordinària...

# data[].attributes.body
Han estat un i una col·legues extraordinàries. La mobilitat ha estat intensa, moltes hores d'observació i més encara de convivència i més feina. La relació amb la Marta i el Juanjo ha estat excel·lent, hem compartit visions sobre l'educació i el sistema educatiu. Hem compartit sorpreses i aprenentatge, com a mínim interessants.
Gràcies, Marta and Juanjo, per fer-ho fàcil i agradable.

# data[].attributes.body
Ens ha rebut a una classe i tenia preparada una explicació de la seva tasca que ens ha passat al final de la trobada. Ens comenta que al Lycée hi ha 15 persones amb situacions de discapacitat i 50 alumnes amb necessitats especials (particularitats).
Treballa en dos Lycées. La seva formació bàsica és de lycée professional, va ensenyar francès i espanyol.
Li expliquem què volem i es sorprèn, ella treballa la inclusió en discapacitats i trastorns mentals, la inclusió d'alumnat nouvingut la relata com un futurible.
Defineix el centre com “molt estàndard”, l'alumnat que arriba amb nivell baix, cal treballar la reorientació cap a altres centres i vies del sistema educatiu.
Ens comenta que resulta difícil entrar a les aules, el professorat és reticent a tenir un altre adult a l’aula, encara que sigui per observar una alumne TEA.
Ens aclareix el circuit que segueixen les famílies nouvingudes a França:
-Passen per CIO Centre d’Informació i Orientació, n’hi ha a totes les ciutats i des d’allà es decidirà a quin centre educatiu són enviats. Es fan proves en llengua materna.
Tot i així ella només s’ocupa de l’alumnat amb problemes de salut mental o discapacitats.
Quan arriben al centre ella s’entrevista amb les famílies i amb l’alumnat. En fa una explícita per saber si l’alumne sap explicar les compensacions que necessita. Aquesta fitxa emplenada l’entrega al professor/a principal (tutora).
Prepara una fitxa molt completa amb els següents apartats:
-Trajectòria educativa (centres en els que ha estat escolaritzat)
-Missió AESH (quines són les tasques que ha de fer la “vetlladora”, per aclarir tasques de profat i suport.
-Adaptacions necessàries per fer exàmens
-Metge social: quins tractaments tipus logopèdia, fisio ha de fer…
-Obstacles al seu procés d’ensenyament aprenentatge i Punts de recolzament
-Què necessita l’alumne
-Adaptacions possibles
-Seguiment/supervisió de l’escolarització
-Perspectives (objectius per l’orientació)

# data[].attributes.body
L’aula d’acollida (UPE2A) està situada en un mòdul a part de l’edifici del Lycée F. Esteve per voluntat de Madame López. Fa 5 anys, quan va començar a portar aquesta aula, va demanar una classe a part on els nanos poguessin tenir un espai propi d’esbarjo ja que l’horari que tenen no és ben bé el mateix que el de la resta d’alumnes i que, a més, hi pogués posar els seus materials.
La classe és més aviat petita però molt decorada i amb molts materials relacionats amb la llengua, jocs, diversos ordinadors, pissarretes amb lletres, materials escolars… Les parets estan plenes de mapes i pòsters  i de decoració hi ha papallones de colors. Sembla més aviat una aula d’infantil o primària on hi ha molt material visual.
La pissarra que hi ha al fons ocupa tot el pany de paret i en una part hi ha tot de fotocòpies relacionades amb la llengua francesa, un cronòmetre penjat (per marcar els temps de pausa). En l’altra, hi ha un rellotge digital i un semàfor que indica el grau de soroll però que no cal que faci servir.
Per escriure, la mestra utilitza diferents colors per marcar el grau de dificultat de les paraules. Al final de cada tasca, fa una foto a la pissarra per enviar a l’alumnat absent.
Ens ha cridat l’atenció una pissarreta exposada amb el lema “Liberté, Egalité, Fraternité!” i a sota i hi posava “Petit mur des GRANDES VALEURS DE LA REPUBLIQUE. També ens ha xocat un petit “altar” amb un llibre molt gruixut referent als valors del laïcisme i, finalment, també hem trobat molt divertit una mena de coixins de goma que fa servir perquè els nanos seguin bé i no es moguin tant.

# data[].attributes.body
11:00 a 12:00-BTS 3 alumnes, 2 noies i 1 noi, cicle superior en comerç. Tenen un nivell de castellà molt baix, ens confirma la Nathalie. A finals de curs han de passar un examen en el que han de resumir un article en castellà i fer una presentació en castellà d’un producte comercial.
Usen “Pronote”, l’usen a tota França. La curiositat és que el profat ha d’anotar què fan cada dia  a l’aula i els deures si n’hi ha. Hi tenen accés les famílies, l’alumnat i inspecció. En general a l’aula, si s’usa una plataforma és el Moodle o el Google drive.
No tenen xarxa wifi al centre, no funciona bé. L’alumnat usa les dades mòbils del seu dispositiu, igual que el professorat. L’única opció és usar el ordinadors connectats per cable.

# data[].attributes.body
Classe de 26  alumnes (22 noies) de Terminal (equivalent a 2n de Batxillerat) en una aula de l'edifici antic. Es tracta d’una matèria optativa.
Grup nombrós on hi trobem, per primera vegada, 3 alumnes negres.
El professor presenta a la pissara un text de Rousseau que l’alumnat prèviament ja havia llegit i l’han estat comentant. El professor dirigia les intervencions i aprofitava per fer explicacions mentre que l’alumnat aprofitava per prendre apunts a les seves llibretes. La fotocòpia, que és amb un format més modern que les que hem vist fins ara, alguns la tenen enganxada a la llibreta i d’altres, en un carpesà. No utilitzen llibres.
El professor escriu les conclusions finals a la projecció.
Ens tornem a trobar amb una classe magistral on l’alumnat, en general, està força en silenci però molts d’ells/es no estaven atents a les explicacions del professor i això es notava en l’ambient de treball.
Al final de la classe, el professor ens explica que el que han fet és preparar-se l’examen de la propera setmana. La particularitat que ens ha destacat és que no vol la “vomitada” de respostes sobre Kant, el que ha fet és fer refelxionar l’alumnat a partir d’un text d’un altre autor com Rousseau.

# data[].attributes.body
Alumnat assegut de cara a la pissarra, la professora ens ha demanat presentar-nos, explicar el sistema educatiu i explicar com està el català i la memòria democràtica. Ho hem explicat entre els tres, amb esquemes i dibuixos a la pissarra i l’alumnat ens ha anat fent preguntes.
Temes sorgits: Guerra Civil, bilingüisme, memòria democràtica, llengües oficials, accents dels diferents territoris, particularismes històrics i regionalistes…

# data[].attributes.body
The CETE+ project is co-funded by the Erasmus+ programme of the European Union. The content of (this press release/article/publication...) is the sole responsibility of the (name of the educational institution or education and training organisation) and neither the European Commission nor the Spanish Service for the Internationalisation of Education (SEPIE) is responsible for any use that may be made of the information contained therein.

The project
The ESAM-TILC micro-consortium is part of the KA120
Erasmus CETE+ Consortium (2021-2027). This consortium
involves 14 programmes of the Department d'Educació.

The ESAM-TILC micro-consortium is made up of 7 educational
centres, which work together to improve the knowledge and use
of academic language by all the students and, in particular,
students of foreign origin, with the aim of improving academic
results.

# data[].attributes.body
Aquestes ocasions requereixen reconèixer els voltants, les tradicions, les gents que habiten aquestes territoris. Hem fet de turistes. Hem fotografiat, hem visitat museus, catedrals, esglèsies, bodegues i hem protagonitzat escenes i moments que duré, per sempre, amb mi.

# data[].attributes.body
15 alumnes de grup desdoblat.(sense desdoblament són 37 alumnes)
Estan treballant sobre una de les lectures obligatòries (novel.les, poemes, obres de teatre…): L’obra és Manon Lascaut i acabaran amb una presentació. La feina durarà tres dies. La professora reparteix unes fotocòpies d’un llibre amb exercicis sobre aquesta lectura entre l’alumnat, són exercicis d’un llibre que ens ensenya i mostra (que no tenen els alumnes).A la sessió 7 ha dedicat la seva atenció a la historia literaria i als aspectes que caldria incloure a la presentació. Les activitats que ha distribuït presenta bastides per l’alumnes, amb ajudes per a poder contestar. Tot plegat forma part de la preparació de l’examen de francès que hauran de fer en un curt temps. Durant la classe la professora parla molt i fa preguntes que no són contestades amb agilitat i rapidesa per l'alumnat. En alguns moments ha d’insistir i reformular la pregunta perquè els alumnes la contestin.

# data[].attributes.body
La professora d’anglès ens convida a fer l’observació de la seva classe. Es tracta del que seria el nostre 3r ESO. Però en aquest cas és un grup especial de 3r de preparació professional encarat a triar un ofici. Es diferencia del 3r nivell ordinari que trobem als Colleges perquè l’alumnat que el conforma bàsicament no vol estudiar i se’ls ha de donar alguna sortida més encara cap al món laboral. També hi trobem alumnat amb dificultats motrius i cognitives. És, per tant, un curs difícil que als College no poden atendre i els envien en aquest centre professional
Es tracta d’un grup heterogeni de 10 nois. Quan arribem a l’aula, que té les taules distribuïdes en forma d’U, estan tots a fora i la professora els fa posar en fila per entrar a classe i quedar-se drets fins que saluden i els diu que ja poden seure.
La tasca que la professora presenta projectada a la pissara és una fitxa que tenen ells on han de retallar una sèrie de personatges i relacionar-los amb una breu descripció. Un cop ho han retallat, ho han d’enganxar a la seva llibreta. El resultat, en general, és molt desigual i la professora va fent fotos individuals per registrar què ha fet cadascú.
L’ambient de treball és molt diferent del que hem pogut observar aquests dies al Lycée Victor Duruy ja que l’alumnat, en general, no mostra motivació ni ganes de treballar. Es mouen, fan bromes entre ells, alguns s’aixequen i fins i tot mengen xiclet. La professora ha de fer esforços per captar la seva atenció però hi posa força voluntat tot i que al sector desafiant no els fa gaire cas. Combina el francès i l’anglès. Tot i tenir dues persones de suport, està desbordada per poder atendre a tothom. Es va movent per la classe i va parlant amb els nois.
Al final de la classe escriu a la pissara una frase motivadora perquè la repeteixin amb energia: “I am proud of myself”. Una bona manera d’acabar la classe i motivar l’alumnat.

# data[].attributes.body
Avui ens hem quedat al menjador. Ens han deixat sols i hem decidit seguir algun altre adult. Hem seguit dos professors i els hem imitat. Ens hem saltat la cua  d’alumnat i hem entrat. Ens han demanat els tiquets que vam treure ahir per 8.5€, l'alumnat i el professorat paga menys si hi van més sovint i menys encara si tenen beques.
S’hi troben alumnat de College i de Lycée, hi ha una indicació que divideix l’espai en dues meitats i els diu quin espai ocupar a les taules.
Dues fileres de self, amanida o platet de formatge, pa, de segon pollastre o peix, iogurts i fruita. Amb joc de mirades una professora ens ha indicat la porta que havíem d’usar per entrar al petit espai ocupat per professorat. Unes 20 persones. Després d’acabar-nos el menjar, hem recollit safates i hem sortit.

# data[].attributes.headline
Trobada de germanor entre l'alumnat  de 1r i 2n any de BTS (Cicle Superior de Comerç)

# data[].attributes.subject
Trobada de germanor entre l'alumnat  de 1r i 2n any de BTS (Cicle Superior de Comerç)

# data[].attributes.body
A les 12 hores hem anat a la Ferme Lou Pesqué, a uns 40 quilòmetres de Mont-de-Marsan poc abans de dinar, i acompanyats de na Nathalie i de na Delfine, on durant tot el dia estaven fent una activitat lúdica i esportiva de germanor entre els dos cursos de BTS. També estava present el professorat dels dos cursos. Durant l’espera pel dinar hem parlat amb diversitat d’alumnat, professorat amb el que hem compartit alguna classe i han les professores de castellà. Amb elles hem tractat del sistema educatiu francés i català, del tipus de professorat i especialment del tema de possibles Erasmus d’intercanvi amb Catalunya.
Ens comenten que aquest any no, però el proper curs, en parlarem.  Acaben d’obtenir l’acreditació Erasmus i basen el projecte en tres potes:
-ODS
-Inclusió
-Abandonament d’alumnat
Hem parlat extensament del tema de l'avaluació continua proposada pel nou model educatiu francès, i que en principi  no hauria de crear angoixa a l’alumnat, a no ser que es fessin proves i exàmens com a única evidència educativa

# data[].attributes.body
Omaima & Manar
Van arribar al 2017, ara estan fent Terminale (2n de batxillerat). Ens expliquen que van tenir la sort d’arribar al College (4 anys que serien 6è de primària, 1, 2n i 3r d’ESO del nostre sistema). L’edifici està al darrere del Lycée on es cursen el 2n, 1r i Terminale (per nosaltres 4t d’ESO, 1r i 2n de Batxillerat).
Al college comptaven amb una aula per no-francòfons, tot l’alumnat arribat d’altres països passa per allà, segons elles s’hi poden estar un any. Elles s’hi van estar 6 mesos i van passar a l’aula ordinària. Reconeixen que va ser dur, van passar a l’aula ordinària sense cap acompanyament i sense cap altre ajut.
La Manar va néixer a Navarra, filla de pares marroquins que, per motius laborals venen a França. El seu pare és camioner i aquí el veuen més que quan estaven a Espanya.
La Omaima va nàixer a País Basc, i els seus pares també van venir a França per motius laborals.

# data[].attributes.body
MArxar durant una setmana significa que has de comptar amb que altra gent assumeixi part de les teves obligacions. Gràcies a tot el professorat que ha cobert les guàrdies i, gràcies a la família que m'ha enyorat mentre he estat fora. Gràcies per fer-m'ho fàcil...

# data[].attributes.body
Ens va contestant les preguntes que teníem per fer-li referents a les dades que hem de complementar de la documentació dels Annexos.
Nombre d’alumnes: 892 (467 noies i 400 nois aprox.)
Professorat: 80 (40 homes i 40 dones).
Personal d’administració, gestió, restauració, neteja, manteniment, informàtica, vida escolar i auxiliars de laboratori: 140.
Vetlladors: 3.
La situació socioeconòmica està dividida en 4 categories:

Classe acomodada: 170

Classe Mitjana: 289

Classe  afavorida: 140

Desafavorits: 262

L’alumnat prové de zones mès aviat rurals, de Mont de Marsan i d’un dels barris on hi viu gent més aviat desfavorida. S’hi imparteix des de 4t d’ESO, 1r i 2n de Batxillerat i Cicles formatius de grau de Comerç. Hi ha 170 Departaments organitzats en passadissos. A vegades hi ha passadissos compartits amb més d’un departament. La Cap d’Estudis ens explica una mica la seva trajectòria. Abans era professora de francès però es va preparar les oposicions per entrar al lloc on està. Depenent dels punts que es treguin en aquestes oposicions et poden enviar en una regió o una altra de França. Va fer 8 anys de directora i ara porta 2 anys aquí. Pot estar-hi un màxim de 9 anys. La seva missió és que el centre vagi bé amb tot el personal; representar el centre als establiments exteriors, gestionar els canvis pedagògics; inspecciona les classes; assisteix a les avaluacions, fa els horaris del professorat, manté relació amb les famílies, orientació i disciplina.

# data[].attributes.body
La tasca tenia per títol “Vivre la France” i consistia en el comentari del poster de propaganda de la Fira de Tardor del proper 1 d’octubre al centre de Mont de Marsan. Van parlant i la mestra els va ensenyant aspectes de vocabulari, gramàtica i pronúncia. És una conversa dinàmica on fa participar l’alumnat a través de interpel·lacions directes.
A les 11.45h recullen i la mestra es queda per netejar i per tirar  perfum a l’aula perquè li agrada que l’alumnat tingui memòria olfactiva.

# data[].attributes.body
És una sala àmplia, lluminosa i amb diferents espais. Hi ha una quantitat de llibres força considerable i ben distribuïda. Aquí l’alumnat hi va principalment a estudiar i fer treballs als ordinadors. Pocs són els que demanen llibres de préstec per llegir.
Actualment es fan activitats per potenciar la lectura però no acaben de funcionar.
No tenen cap material ni han fet cap projecte relacionat amb la inclusió d’alumnat nouvingut ni amb Necessitats Educatives Especials perquè es considera que l’alumnat que entra al Lycée ja ha de llegir llibres “no adaptats”.

# data[].attributes.body
Excepcionalment és una classe de 14 alumnes de 1r de batxillerat. El professor s’expressa principalment en anglès i té un mecanisme per potenciar-lo, el Pepets, una pilota de roba que se la fan passar a qui no parla en anglès i això els incentiva i els dóna un toc d’atenció.
Tasca: l’alumnat havia de realitzar una exposició escrita sobre un tema en concret i enviar-la al professor. Ell l’havia corregida i el que es tractava era de posar-se en 3 grups per revisar les correccions i llegir-la en veu alta. Un cop llegides, el professor els demanava que relacionéssin les tres exposicions extraient les idees principals.
Per fer aquesta tasca, el professor projectava les redaccions corregides i l’alumnat utilitzava els mòbils per anar-les seguint. Segons ell, és una eina útil, ràpida i eficaç per aquest tipus de tasques. PEr decidir qui surt a fer alguna cosa els demana que diguin un número i els compta per acabar fent sortir a qui ell vol.

# data[].attributes.body
Els 7 centre que formen part del microconsorci ESAM-TILC:

Escola Antoni Roig (Torredembarra)
Escola Colors (Les Franqueses del Vallès)
Escola FEDAC (Vic)
Col·legi Ramon Pont (Terrassa)
Escola Sant Jordi (L’Ametlla de Mar)
Institut escola Coves d’en Cimany (Barcelona)
Institut Jonqueres (Sabadell)

# data[].attributes.body
Ens han preparat una trobada a la sala de professorat de BTS per a finalitzar la nostra mobilitat. Ens han dit que el paraigües de la Marta havia estat retornat per un professor i hem aprofitat per a oferir les pastes i obsequis que haviem portat dels nostre centres. Hem comentat la seva propera mobilitat fins a Madrid, durant el seu període de vacances.
Els mostrem la nostra gratitut per tota la sesva atenció, ressalten i agraeixen la nostra adaptabilitat a tot el que ens han suggerit.
Ens acomiadem amb una foto de grup i esperant rebre notícies d'una banda o altra dels Pirineus...

# data[].attributes.headline
Dinar-entrevista amb la professora de la UPE2A 

# data[].attributes.subject
Dinar-entrevista amb la professora de la UPE2A 

# data[].attributes.body
Fa 20 anys que fa de professora de Llengua i literatura i porta 5 anys en aquest dispositiu: Unitat d’Alumnat Al·lòfon.
Tots els nouvinguts passen pel Centre d'Orientació i se’ls fan proves de francès i matemàtiques,a partir d’aquí es decideix on aniran. En aquest centre disposen d’un 3r (preparació professional), entenem que ve a ser un PFI, alumnat desnonat del college i se’ls dona aquesta oportunitat pq decideixin on van.
ÉS obligatòria l’escolarització fins als 16, tot i que han canviat fa un o dos anys la llei educativa i ens comenta que el canvi afecta a que han d’estar en formació fins als 18.
Ella va arribar aquí sense cap formació específica, la formació que tenia en relació a atenció a la diversitat la va obtenir per inquietud personal.
El lloc de feina que ocupa és un lloc específic de 15 hores +3 de reunions.
Observem que no hi ha cap noia a l’aula, confirma que en té poques. Afegeix que tenen molts MENAS, n’arriben uns 400 l’any a la zona de les Landes, ens explica que tenen un problema complexe, els estan tenint allotjats en hotels, sols, pq no tenen prou dispositius per allotjar-los: centres d’acollida, pisos tutelats algunes hores o cases tutelades 24 hores o cases amb famílies d’acollida.

# data[].attributes.body
L’aula es troba a l’antic edifici però estan adaptades i reformades. 14 alumnes de 2n grau (equivalent a 4t d’ESO). El professor tenia programat fer una classe d’informàtica però quan hem entrat a l’aula no hi havia ordinadors i ha hagut d’improvisar una classe de mates més magistral. Han aprofitat per corregir exercicis. L’alumnat anava participant i en alguna ocasió sortia a la pissarra però, en general, era el professor qui explicava amb la imatge projectada.
No utilitzen llibres. Enganxen les fotocòpies en petit format (per aprofitar el paper) a la llibreta d’exercicis i en tenen una altra per la part més teòrica.
Tot l’alumnat ha seguit la mateixa classe i no hi ha hagut cap mena d’atenció a la diversitat si és que n’hi ha.
En general, totes les classes tendeixen a ser magistrals i no es veu cap NEE.

# data[].attributes.body
La classe es desenvolupa en un laboratori en format de classe Science Vie et Terre amb alumnat de 2n (4t ESO per nosaltres). L’alumnat ha avaluat una pràctica anterior amb una rúbrica amb 5 apartats amb autoavaluació i una avaluació corresponent al professor que ha estat feta per altres alumnes. La pràctica sobre el metabolisme cel.lular s’ha desenvolupat amb la lectura en veu alta per part dels alumnes d’un text explicatiu on es prestava atenció a la comprensió lectora i es localitzaven els verbs d’acció relacionats amb el mètode científic , com per exemple, els verbs “entendre” per “interpretar”. Posteriorment ha presentat escrites les conclusions del tema que l'alumnat ha copiat per escrit.

# data[].attributes.body
Cicle superior en comerç. el professor ha presentat una imatge d’una pel.licula (Tens un email) i que l’alumnat no havia visionat. Durant tres quarts d’hora ha estat presentant diferents aspectes de la imatge en relació al tema que es tractava: l’amistat. El professor parlava i escrivia un resum esquemàtic a la pissarra, fent preguntes i preguntant a l’alumnat amb els braç aixecat. No ha preguntat en cap moment a ningú que no hagués aixecat el braç i ha obviat donar la paraula a alumnat amb el braç aixecat. Dirigia el debat i no parava de parlar. Finalment ha dedicat un quart  d’hora a fer una anàlisi similar amb un text..

# data[].attributes.body
Alumnat de 1r de batxillerat. 29 alumnes, mirant a la pissarra. Primera ronda amb preguntes per solucionar la tasca assignada de deures. Ens explica la professora que ha estat un any auxiliar de conversa en un centre de Saragossa que hi ha una alumna amb vetlladora i dos alumnes amb ordinador x altres dificultats, no ens ha explicat quines. No adapta cap contingut, alguns alumnes tenen més temps als exàmens. Tenen llibre en paper però es prepara materials quan no li agrada com està al llibre. Demanem si treballen amb ordinador, només ho fan els de college, no pas al Lycée. Treballen amb llibreta que tampoc els demana per corregir. Usen el moodle com a plataforma amb l’alumnat però reparteixen material imprès. Ens sobta la densitat de totes les fotocòpies que hem vist i ens respon que hi havia un acord, que ja no està vigent, de limitació de còpies.

# data[].attributes.body
El seu objectiu és treballar la competència de l’escriptura, comprensió i expressió oral.

Diu que treballa a partir de l’error, els felicita i a partir d’aquí continua treballant l’objectiu marcat. Treballa de forma molt pròxima  a l'alumnat, integra les seves llengües d’origen constantment, fa broma. Utilitza els colors, la gestualitat (fins i tot ha fet un curs de llengua de signes del que s’examina aquest curs), usa imatges, repassa la feina de tot l'alumnat, no para de voltar pels seus llocs, fa comentaris positius. Manifesta que l’ensenyament ha de ser accessible i motivador,i hi ha d'haver una part de seducció. Fa descansos cada hora aproximadament, té mandalas per colorejar, jocs de taula/fusta, i utilitza olis essencials per perfumar l’aula i usar la memòria olfactiva de l’alumnat. Ens parla de la metacognició: constantment comenta i fa reflexionar l’alumnat sobre què fem i pq ho fem… Reflexionen sobre el que aprenen.

Manifesta que fa un informe de sortida del dispositiu per cada alumne i que ningú no se’l llegeix, hi dóna consells i recomanacions de què fer a l’aula i ningú no l’entoma.

# data[].attributes.body
We are a state school

Academic year 2021-2022:

410 secondary school students

81 high school students

Students with a foreign nationality - 19.02%

Gypsy students - 8%

26.1% SEN students (diagnosis)

24.4% SEN students (economic and social exclusion)

Use of foreign languages by our school families: 20%

# data[].attributes.body
1. Conèixer les bones pràctiques desenvolupades en altres països europeus.

2. Participar en activitats formatives preseleccionades, per tal de presentar la sol·licitud el coneixement professional resultant.

3. Implementar estratègies de suport en totes les àrees i matèries basat en la integració de llenguatge i contingut.

4. Introducció organitzativa i metodològica
millores a l'aula i al centre educatiu.

# data[].attributes.body
-Inclusió. Paraula clau, aquesta ha estat el nucli de les mobilitats. Cada país, cada sistema educatiu, cada centre, cada professional tenim una idea del que significa. Complicació màxima per treballar-la.
-Obervació d'altres realitats. Per defecte, em sembla sempre una bona idea, tant per aprendre coses noves i interessants, com per veure a què no et vols assemblar. En tot cas sempre és una experiència enriquidora.
-Professorat exhaust, sobrepassat i desarmat. Els sistemes educatius no ajuden els i les professionals, els discursos són de desconnexió, de distància... però on recau la responabilitat? Sobre el sistema o sobre la persona. Recursos insuficients? Professionalitat posada en qüestió?
-P. FORTS. Algunes eines/estratègies aprofitables.
   -Projectar sobre la pissarra, per tant es pot escriure sobre el projectat
   -Destacar els verbs que indiquen acció i activitats a fer.
   -Invertir en bon equipament pels laboratoris
Personal auxiliar pels laboratoris, passadissos i per gestionar absentisme de l'alumnat.
   -Suports visuals, fotografies, imatges, cartells per l'alumnat nouvingut.
   -Pissarres per escriure i partir dels errors.
   -Parets plenes de produccions de l'alumnat i mapes, pòsters, cartells...
-P. FEBLES. On no cal entrar...
   -Els circuits de traspàs d'inofmració no funcionen
   -Malbaratament de fotocòpies, pegaments, tisores i classes magistrals en una sola direcció. Molt poc aprenentatge entre iguals.
   -Manca de digitalització dels centres
   -Treure l'alumnat del seu centre "natural" i dur-lo lluny a un altre centre unes hores al dia.
   -No reconèixer la diversitat lingüística familiar i entendre la diversitat com un dèficit.
   -Tenir un doble sistema de funcionariat: dues categories professionals segons si han superat un concurs d'oposició  (de 15 hores o de 18 hores de docència).